PMIndiaData/PMIndiaSum huggingface dataset:
నలభైనాలుగోచెస్ ఒలింపియాడ్ కోసం చరిత్రాత్మక టార్చ్ రిలే ను జూన్ 19 న ప్రారంభించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ 44వ చెస్ ఒలింపియాడ్ తాలూకు చరిత్రాత్మకమైనటువంటి టార్చ్ రిలే కార్యక్రమాన్ని జూన్ 19వ తేదీ నాడు న్యూ ఢిల్లీ లోని ఇందిరా గాంధీ స్టేడియమ్ లో సాయంత్రం 5 గంటల వేళ లో ప్రారంభించనున్నారు. ఈ సందర్భం లో ఆయన ఒక సభ ను ఉద్దేశించి ప్రసంగించనున్నారు. ఈ సంవత్సరం లో, మొట్టమొదటి సారి గా, అంతర్జాతీయ చదరంగం నిర్వాహక సంస్థ ఎఫ్ఐడిఇ (‘ఫిడే’) చెస్ ఒలింపియాడ్ టార్చ్ ను ప్రవేశపెట్టింది. ఒలింపిక్స్ సంప్రదాయం లో చెస్ ఒలింపియాడ్ టార్చ్ ఒక భాగం గా ఉంది; కానీ, చెస్ ఒలింపియాడ్ లో టార్చ్ రిలే ను ఎన్నడూ పాటించ లేదు. చెస్ ఒలింపియాడ్ టార్చ్ రిలే సంప్రదాయాన్ని అనుసరిస్తున్న ఒకటో దేశం గా భారతదేశం నిలవబోతోంది. భారతదేశం లో చదరంగం క్రీడ ను ఒక గొప్ప శిఖర స్థాయి కి తీసుకుపోయే క్రమం లో, చెస్ ఒలింపియాడ్ కోసమని ఈ టార్చ్ రిలే సంప్రదాయాన్ని ఇకమీదట భారతదేశం లోనే ఎల్లప్పుడూ ఆరంభించడం జరుగుతుంది; తరువాత ఈ టార్చ్ రిలే ఆతిథ్య దేశాన్ని చేరుకోవడాని కన్నా ముందు అన్ని ఖండాల గుండా పయనిస్తుంది. ఫిడే అధ్యక్షుడు శ్రీ అర్ కాది దోర్ కొవిచ్ కాగడా ను ప్రధాన మంత్రి శ్రీ నరేంద్ర మోదీ కి అప్పగించనున్నారు. ఆయన దానిని తన వంతు గా గ్రాండ్ మాస్టర్ శ్రీ విశ్వనాథన్ ఆనంద్ చేతి కి అందించనున్నారు. ఈ కాగడా ను అటు తరువాత 40 రోజుల వ్యవధి లో 75 నగరాల కు తీసుకుపోయి, చివర లో చెన్నై కు సమీపం లోని మహాబలిపురం లో ఉంచుతారు. ప్రతి మజిలీ లోనూ ఆ రాష్ట్రాని కి చెందిన చదరంగం గ్రాండ్ మాస్టర్ లు కాగడా ను స్వీకరిస్తారు. నలభైనాలుగో చెస్ ఒలింపియాడ్ 2022వ సంవత్సరం లో జూలై 28వ తేదీ నుంచి ఆగస్టు 10వ తేదీ ల మధ్య చెన్నై లో జరుగనుంది. 1927వ సంవత్సరం నాటి నుంచి నిర్వహిస్తూ వస్తున్న ఈ ప్రతిష్టాత్మకమైనటువంటి పోటీ ని భారతదేశం లో ప్రప్రథమం గా మరియు ఆసియా లో 30 సంవత్సరాల తరువాత నిర్వహించడం జరుగుతున్నది. 189 దేశాలు పాలుపంచుకొంటుండడం తో, ఇది ఏదైనా చెస్ ఒలింపియాడ్ లో అతి పెద్ద ప్రాతినిధ్యం కలిగినటువంటిది గా గా లెక్క కు రానున్నది.
‘డెస్టినేశ‌న్ ఉత్తరాఖండ్: ఇన్వెస్ట‌ర్స్ స‌మిట్ 2018’ని ఉద్దేశించి ప్ర‌సంగించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ దెహ్‌రాదూన్ లో నేడు జ‌రిగిన ‘డెస్టినేశ‌న్ ఉత్తరాఖండ్: ఇన్వెస్ట‌ర్స్ స‌మిట్ 2018’ని ఉద్దేశించి ప్ర‌సంగించారు. భార‌త‌దేశం శ‌ర వేగంగా ప‌రివ‌ర్త‌న చోటు చేసుకొంటున్న కాలం గుండా ప్ర‌యాణిస్తోంద‌ని ఆయ‌న అన్నారు. రానున్న ద‌శాబ్దాల లో ప్ర‌పంచ వృద్ధి కి ప్ర‌ధానమైన చోద‌క శ‌క్తి గా భార‌త‌దేశం ఉంటుంద‌న్న విష‌యాన్ని చాలా మంది ఆమోదిస్తున్నార‌ని ఆయ‌న చెప్పారు. భార‌త‌దేశం లో ఆర్థిక సంస్క‌ర‌ణ‌ల యొక్క వేగం మరియు స్థాయి ఇదివ‌ర‌కు ఎరుగ‌ని విధంగా ఉన్నట్లు ఆయ‌న పేర్కొన్నారు. వ్యాపారం సౌల‌భ్యం తాలూకు బ్యాంకింగ్ ల‌లో భార‌త‌దేశం యొక్క స్థానం 42 మెట్లు ఎగ‌సిన‌ట్లు ఆయ‌న ప్ర‌స్తావించారు. ప‌న్నుల విధానం లో తీసుకు వ‌చ్చిన సంస్క‌ర‌ణ‌ ల‌ను గురించి ప్ర‌ధాన మంత్రి వివ‌రించారు. ఇన్‌సోల్వన్సి అండ్ బ్యాంక్‌ర‌ప్ట‌సీ కోడ్ వ‌ల్ల వ్యాపారం చేయ‌డం సుల‌భ‌త‌రం అయింద‌ని ఆయ‌న అన్నారు. జిఎస్‌టి ని అమ‌లుప‌ర‌చ‌డం స్వాతంత్య్రం వ‌చ్చిన త‌రువాతి కాలం లో చోటు చేసుకొన్న అతి పెద్ద ప‌న్నుల సంబంధిత సంస్క‌ర‌ణ అని ప్ర‌ధాన మంత్రి చెప్పారు. ఇది దేశాన్ని ఒకే ఒక విప‌ణి గా మార్చి వేయడమే కాక ప‌న్నుల పునాదిని పెంచ‌డం లో స‌హాయ‌కారి గా కూడా నిల‌చింద‌ని ఆయ‌న వివ‌రించారు. మౌలిక స‌దుపాయాల రంగం శర వేగంగా పురోగ‌మిస్తోంద‌ని ప్ర‌ధాన మంత్రి తెలిపారు. ర‌హ‌దారుల నిర్మాణం, రైలు మార్గాల నిర్మాణం, కొత్త మెట్రో వ్య‌వ‌స్థ లు, హైస్పీడ్ రైల్ ప్రాజెక్టు లతో పాటు డెడికేటెడ్ ఫ్లైట్ కారిడార్స్‌ వేగవంతం అయిన విష‌యాన్ని గురించి ఆయ‌న ప్ర‌స్తావించారు. అలాగే విమాన‌యాన రంగం తో పాటు గృహ నిర్మాణం, విద్యుత్తు, స్వ‌చ్ఛ ఇంధ‌నం, ఆరోగ్యం ల‌తో పాటు, ప్ర‌జ‌ల‌కు బ్యాంకింగ్ సేవ‌ల లోని పురోగ‌తి ని కూడా ప్ర‌ధాన మంత్రి ఈ సంద‌ర్భంగా ప్ర‌స్తావించారు. ఇటీవ‌లే ప్రారంభ‌మైన ‘ఆయుష్మాన్ భార‌త్’ ప‌థ‌కం రెండో అంచె నగరాలలోను, మూడో అంచె న‌గ‌రాల లోను వైద్య సంబంధిత మౌలిక స‌దుపాయాల అభివృద్ధి కి ఊతాన్ని అందించ‌గ‌ల‌ద‌ని ఆయ‌న అన్నారు. ‘న్యూ ఇండియా’ పెట్టుబ‌డుల కు ఒక ప్ర‌ముఖ గ‌మ్య స్థానం గా ఉంటుంద‌ని, ఈ స్ఫూర్తి కి ‘‘డెస్టినేశన్ ఉత్త‌రాఖండ్‌’’ ప్రాతినిధ్యం వ‌హిస్తోంద‌ని ప్ర‌ధాన మంత్రి అన్నారు. రాష్ట్రం లో ఇన్వెస్ట‌ర్ సౌల‌భ్యం కోసం తీసుకున్న చ‌ర్య‌ల‌ను ఆయ‌న వివ‌రించారు. రాష్ట్రం లో చార్‌-ధామ్ లో అన్ని రుతువు ల‌లో ప్ర‌యాణించేందుకు అనువైన ర‌హ‌దారి ప‌థ‌కం తో పాటు రుషికేశ్- క‌ర్ణ‌ప్ర‌యాగ్ రైల్వే లైన్ ప్రాజెక్టు లు స‌హా సంధానాన్ని మెరుగుప‌ర‌చ‌డం కోసం అమ‌లు చేస్తున్న కార్య‌క్ర‌మాల‌ లో పురోగ‌తిని గురించి కూడా ఆయ‌న వివ‌రించారు. ప‌ర్య‌ట‌న రంగం లో రాష్ట్రం లో అపార‌మైన అవ‌కాశాలు ఉన్నాయని ప్ర‌ధాన మంత్రి తెలిపారు. ఫూడ్ ప్రాసెసింగ్, ఇంకా న‌వీక‌ర‌ణీయ శ‌క్తి రంగాల లో చేప‌డుతున్న కార్య‌క్ర‌మాల‌ ను ప్ర‌ధాన మంత్రి వివ‌రించారు. ‘‘మేక్ ఇన్ ఇండియా’’ కార్య‌క్ర‌మం యొక్క సాఫ‌ల్యాల‌ ను గురించి కూడా ఆయ‌న త‌న ప్ర‌సంగం లో ప్ర‌స్తావించారు.
సిఇవో ఫోరమ్  సమావేశానికి హాజరైన భారత, బ్రిటన్ ప్రధానులు

ప్రధాని శ్రీ నరేంద్ర మోదీ, బ్రిటన్ ప్రధాని శ్రీ డేవిడ్ కామెరాన్ తో కలసి బ్రిటన్-ఇండియా సిఇవో ఫోరమ్ సమావేశానికి హాజరయ్యారు. తన ఉపన్యాసం ప్రారంభంలోనే ప్రధాని శ్రీ కామెరాన్ భారత ప్రధాని శ్రీ నరేంద్ర మోదీ దూరదృష్టిని ప్రశంసించారు. భారతదేశ అభివృద్ధికోసం ప్రధాని చేస్తున్న కృషిని పేర్కొన్నారు. ఇరు దేశాల మధ్య చరిత్రాత్మక బంధాలను, ప్రశంసనీయ అంశాలను ప్రధాని శ్రీ నరేంద్ర మోదీ తన ప్రసంగంలో ప్రధానంగా ప్రస్తావించారు. ఆర్థికపరమైన బంధాలు ఇరుదేశాల మద్య బంధంలో ప్రధానమైన అంశాలని ప్రధాని అన్నారు. కేంద్ర ప్రభుత్వం చేపట్టిన పలు ప్రజాప్రయోజన కార్యక్రమాల గురించి తన ప్రసంగంలో వివరించారు. ముఖ్యంగా ఇండియాలోనే తయారీ, మౌలిక రంగానికి ప్రాధాన్యత, విదేశీ ప్రత్యక్ష పెట్టుబడులకు ఆహ్వానం, 2022నాటికి యాభై మిలియన్ గృహాల నిర్మాణం, 175 గిగా వాట్ల పునరుత్పాదక ఇంధన ఉత్పత్తి తదితర అంశాలపై ప్రధాని సవివరంగా మాట్లాడారు. ఇండియాలో బ్రిటన్ కంపెనీల పెట్టుబడుల కారణంగా ఇరు దేశాలు లబ్ధి పొందుతాయని స్పష్టం చేశారు. ఇరు దేశాలకు చెందిన సిఇవోలు సంక్షిప్తంగా తమ స్పందనల్ని తెలియజేశారు. పెట్టుబడులు పెట్టాలనుకునే వ్యాపారస్తుల ముందు ప్రస్తుతం భారతదేశంలో అద్భుతమైన అవకాశాలున్నాయని దాదాపుగా సమావేశంలో పాల్గొన్నవారందరూ అంగీకరించారు.
ప్రముఖ ఒడియా సంగీతకారుడు మరియు గాయకుడు ప్రఫుల్ల కార్ కన్నుమూత పట్ల సంతాపం తెలిపిన ప్రధాన మంత్రి

ప్రముఖ ఒడియా సంగీతకారుడు మరియు గాయకుడు శ్రీ ప్రఫుల్ల కార్ మృతి కి ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ఒడియా సంస్కృతి కి మరియు సంగీతాని కి మార్గదర్శక ప్రాయమైనటువంటి తోడ్పాటు ను అందించినందుకు గాను ప్రఫుల్ల కార్ గారి ని స్మరించుకోవడం జరుగుతుంది అని శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – శ్రీ ప్రఫుల్ల కార్ గారు కన్నుమూశారని తెలిసి దుఃఖించాను. ఒడియా సంస్కృతి కి మరియు సంగీత రంగాని కి ఆయన అందించిన మార్గదర్శక ప్రాయమైనటువంటి తోడ్పాటు కు గాను ఆయన ను స్మరించుకోవడం జరుగుతుంది. బహుముఖీన వ్యక్తిత్వం ఆయన కు లభించినటువంటి వరదానం. ఆయన సృజనాత్మకత ఆయన కార్యాల లో ప్రతిబింబించింది. ఆయన కుటుంబాని కి మరియు ఆయన ను అభిమానించే వారికి ఇదే నా సంతాపం. ఓం శాంతి.’’ అని పేర్కొన్నారు.
17 నెలల కాలం కోసం భారత వైమానిక దళంలో ఎయిర్ మార్షల్ హోదాతో నిర్ణీత సంఖ్యకు మించిన ఒక పదవిని  సృష్టించ‌డం.. తద్వారా గౌరవనీయ సాయుధ దళాల ప్రత్యేక న్యాయస్థానం (ప్రధాన ధర్మాసనం), న్యూఢిల్లీ ఇచ్చిన ఆదేశాలను పాటించడం.

సాయుధ దళాల ప్రత్యేక న్యాయస్థానం (ప్రధాన ధర్మాసనం), న్యూఢిల్లీ ఇచ్చిన ఆదేశాలను అమలు చేయడంలో భాగంగా 2014 డిసెంబరు 1వ తేదీ నాటి నుంచి 2016 ఏప్రిల్ 30 వరకు 17 నెలల కాలానికి భారత వైమానిక దళంలో ఎయిర్ మార్షల్ హోదాతో నిర్ణీత సంఖ్యకు మించిన ఒక పదవిని సృష్టించే ప్రతిపాదనకు కేంద్ర మంత్రివర్గం ఈ రోజు ఆమోదం తెలిపింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్ష‌త‌ వహించారు. దీని ద్వారా.. ఏరోనాటికల్ ఇంజినీరింగ్ బ్రాంచికి మంజూరు చేసిన ఎయిర్ మార్షల్స్ నిర్ణీత సంఖ్యకు మించి ఈ పోస్టును ఏర్పాటు చేస్తున్నారు. సాయుధ దళాల ప్రత్యేక న్యాయస్థానం (ప్రధాన ధర్మాసనం), న్యూఢిల్లీ ఇచ్చిన ఆదేశాలకు అనుగుణంగాను, అలాగే రివ్యూ స్పెష‌ల్ ప్రమోషన్ బోర్డు -2014 ప్రొసీడింగ్స్ కు అనుగుణంగాను ఎవిఎమ్ శ్రీ సంజయ్ శర్మకు పదోన్నతిని ఇచ్చేందుకు నియామకాలపై మంత్రివర్గ సంఘం (ఎసిసి) అనుమతిని సంబంధిత మంత్రిత్వ శాఖ కోరడానికి మార్గం సుగమం అవుతుంది. ఈ పోస్టు ను సృష్టించ‌డ‌మ‌నేది భారత సర్వోన్నత న్యాయస్థానం ఉత్తర్వులను అమలులో పెట్టడానికి దోహదం చేస్తుంది. మంజూరు లభించిన అనంతరం, అటు తరువాత రివ్యూ స్పెష‌ల్ ప్రమోషన్ బోర్డు -2014 సమ్మతి తెలిపాక ఎవిఎమ్ శ్రీ సంజయ్ శర్మకు 2014 డిసెంబరు 1వ తేదీ నుంచి ఎయిర్ మార్షల్ ర్యాంకుకు ప్రమోషన్ ఇచ్చే అంశాన్ని పరిశీలిస్తారు.
శ్రీ బ‌ల‌రాజ్ మ‌ధోక్ మృతికి ప్ర‌ధాన మంత్రి సంతాపం

శ్రీ బ‌ల‌రాజ్ మ‌ధోక్ మ‌ర‌ణం ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. ” బ‌ల‌రాజ్ మ‌ధోక్ జీ ఆద‌ర్శాల‌కు క‌ట్టుబ‌డిన తీరు ఎంతో దృఢమైన‌టువంటిది. ఆయ‌న ఆలోచ‌న‌ల‌లో అమిత స్ప‌ష్ట‌త ఉండేది. దేశానికి మ‌రియు స‌మాజానికి అంకిత‌మైన నిస్వార్థ వ్య‌క్తి ఆయ‌న‌. అనేక సంద‌ర్భాల‌లో బ‌ల‌రాజ్ మ‌ధోక్ గారిని క‌లసి, ఆయనతో మాట్లాడే భాగ్యం నాకు ద‌క్కింది. ఆయ‌న మ‌న మ‌ధ్య లేక‌పోవ‌డం ఎంతో విచార‌క‌రం. ఆయ‌న కుటుంబ స‌భ్యుల‌కు సంతాపం తెలియజేస్తున్నాను. ఆయ‌న ఆత్మకు శాంతి ల‌భించు గాక ” అని ప్ర‌ధాన మంత్రి అన్నారు.
మూడు ప్ర‌ధాన ర‌హ‌దారుల నిర్మాణానికి ప్రధాని శంకుస్థాప‌న‌

మూడు ప్ర‌ధాన ర‌హ‌దారుల నిర్మాణానికిగాను హ‌ర్యానా రాష్ట్రం సోనెప‌ట్ ద‌గ్గ‌ర ప్ర‌ధాని శ్రీ నరేంద్ర మోదీ శంకుస్థాప‌న చేశారు. ఈ సంద‌ర్భంగా ఏర్పాటు చేసిన బ‌హిరంగ స‌భ‌లో ఆయ‌న మాట్లాడుతూ డ‌బ్బుతో ర‌హ‌దారుల‌ను నిర్మిస్తున్నామ‌ని అనుకుంటాంగానీ..నిజానికి ఆ ర‌హ‌దారులే డ‌బ్బును ఆర్జిస్తాయ‌ని అన్నారు. మూడు ప్ర‌ధాన ర‌హ‌దారుల నిర్మాణానికి ప్రధాని శంకుస్థాప‌న‌ అభివృద్ధికి కావ‌ల‌సిన కీల‌క‌మైన అంశాలపైన ప్ర‌ధాని మాట్లాడారు. అవి మౌలిక వ‌స‌తుల ప్రాజెక్టులు, రహ‌దారులు, విద్యుత్ శ‌క్తియేన‌ని అన్నారు. ఒక‌సారి మౌలిక వ‌సతుల‌ను ఏర్పాటు చేసుకున్నామంటే అభివృద్ధితోపాటు ప్ర‌జ‌ల జీవితాలు మెరుగ‌వుతాయ‌నని అన్నారు. ఈ ర‌హ‌దారుల‌ ద్వారా హ‌ర్యానా అభివృద్ధి వేగ‌వంత‌మ‌వుతుంద‌ని చెప్పారు. మౌలిక వ‌స‌తుల‌కు సంబంధించిన ప్రాజెక్టుల‌ను అమ‌లు చేయ‌డంలో ఎలాంటి అడ్డంకులున్నా తొల‌గిస్తామ‌ని, విధివిధానాల‌ను స‌ర‌ళీక‌రిస్తామ‌ని అందుకోసం కేంద్ర‌ ప్ర‌భుత్వం కృషి చేస్తోంద‌ని ప్ర‌ధాని శ్రీ న‌రేంద్ర మోదీ అన్నారు. ప్ర‌గ‌తి పేరు మీద వివిధ మంత్రిత్వ‌శాఖ‌ల‌తోను, రాష్ట్రాల‌తోనూ త‌న అధ్య‌క్ష‌త‌న ప్ర‌తి నెలా జ‌రుగుతున్న స‌మావేశాల గురించి ఈ సంద‌ర్భంగా ప్ర‌ధాని ప్ర‌స్తావించారు. పెండింగు ప్రాజెక్టుల‌కు సంబంధించిన స‌మ‌స్య‌ల‌ను ఈ స‌మావేశాల్లో ప‌రిష్క‌రిస్తున్నామ‌ని ఆయ‌న వివ‌రించారు. మూడు ప్ర‌ధాన ర‌హ‌దారుల నిర్మాణానికి ప్రధాని శంకుస్థాప‌న‌ రాబోయే వేయి రోజుల్లో ప‌ద్దెనిమిది వేల గ్రామాల‌కు క‌రెంటు సౌక‌ర్యాన్ని క‌లిగించాలనే త‌న ల‌క్ష్యం గురించి ప్ర‌ధాని మ‌రోసారి స్ప‌ష్టం చేశారు. 2022 నాటికి దేశంలోని అన్ని ప్రాంతాల‌కు ఎలాంటి అంత‌రాయ‌మూ లేకుండా 24 గంట‌లూ విద్యుత్‌ను అందిస్తామ‌ని ప్ర‌ధాని అన్నారు. మూడు ప్ర‌ధాన ర‌హ‌దారుల నిర్మాణానికి ప్రధాని శంకుస్థాప‌న‌ ఈ కార్య‌క్ర‌మంలో కేంద్ర మంత్రులు శ్రీ నితిన్ గ‌డ్క‌రీ, శ్రీ వీరేంద్ర సింగ్ పాల్గొన్నారు. మూడు ప్ర‌ధాన ర‌హ‌దారుల నిర్మాణానికి ప్రధాని శంకుస్థాప‌న‌
భారత-జపాన్‌ ప్రధానమంత్రుల మధ్య టెలిఫోన్‌ సంభాషణ

ప్రధానమంత్రి శ్రీ నరేంద్ర మోదీ ఇవాళ జపాన్‌ ప్రధాని గౌరవనీయ షింజో అబేతో టెలిఫోన్‌ ద్వారా సంభాషించారు. కోవిడ్‌-19 ప్రపంచ మహమ్మారి విసిరిన ఆరోగ్య, ఆర్థిక సవాళ్లపై దేశాధినేతలిద్దరూ తమ అభిప్రాయాలను వెల్లడించారు. ఈ సంక్షోభ నివారణకు తమతమ దేశాల్లో చేపట్టిన చర్యలపై వారు చర్చించారు. ఈ పరీక్షా సమయంలో తమతమ దేశాల్లోని భారత, జపాన్‌ పౌరుల సంక్షేమంలో చూపిన శ్రద్ధకు పరస్పరం కృతజ్ఞతలు తెలియజేసుకున్నారు. ఈ సమన్వయ కృషిని కొనసాగించేందుకు వారిద్దరూ అంగీకరించారు. ప్రపంచ మహమ్మారి నిర్మూలన దిశగా అంతర్జాతీయ సహకారంలో భారత్‌-జపాన్‌ భాగస్వామ్యానికిగల కీలక పాత్రపై వారు ఏకాభిప్రాయం వ్యక్తం చేశారు.
2019 జూలై 3 నుంచి ఆరు నెల‌ల‌పాటు జ‌మ్మూ కాశ్మీర్‌లో రాష్ట్ర‌ప‌తి పాల‌న పొడిగింపున‌కు కేబినెట్ ఆమోదం

జ‌మ్మూ కాశ్మీర్‌ లో ప్ర‌స్తుతం నెల‌కొన్న ప‌రిస్థితుల‌కు సంబంధించి గ‌వ‌ర్న‌ర్ త‌న నివేదిక‌లో పేర్క‌న్న‌దాని ఆధారంగా 2019 జూలై 3 నుంచి మ‌రో ఆరు నెల‌ల‌పాటు జ‌మ్ము కాశ్మీర్లో రాష్ట్ర‌ప‌తిపాల‌న పొడిగింపున‌కు, ప్ర‌ధాన‌మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్ రాజ్యాంగంలోని ఆర్టిక‌ల్ 356 (4) ప్ర‌కారం ఆమోదం తెలిపింది. ప‌ర్య‌వ‌సానాలు : ఈ నిర్ణ‌యం వ‌ల్ల జ‌మ్ముకాశ్మీర్‌లో 2019,జూలై 3 నుంచి మ‌రో ఆరు నెల‌ల పాటు రాష్ట్ర‌ప‌తి పాల‌న‌ను పొడిగించ‌డానికి వీలు క‌ల్పిస్తుంది. ప్ర‌స్తుతం జ‌మ్ము కాశ్మీర్‌లోరాష్ట్ర‌ప‌తి పాల‌న 2019 జూలై 2 వ తేదీతో ముగియ‌నుంది. 2019 జూలై 3 నుంచి మ‌రో ఆరు నెల‌ల పాటు రాష్ట్రంలో రాష్ట్ర‌ప‌తి పాల‌న పొడిగింపున‌కు గ‌వ‌ర్న‌ర్ సిఫార్సు చేశారు. అమ‌లు : ఇందుకు సంబంధించి పార్ల‌మెంటు అనుమ‌తి కోరుతూ ఒక తీర్మానాన్ని రానున్న పార్ల‌మెంటు ఉభ‌య‌స‌భ‌ల‌లో ప్ర‌వేశ‌పెట్ట‌నున్నారు. నేప‌థ్యం : జ‌మ్ము& కశ్మీర్ రాజ్యాంగంలోని సెక్ష‌న్ 92 ప్ర‌కారం , భార‌త రాష్ట్ర‌ప‌తి ఆమోదంతో 20-6-2018న జ‌మ్ము కాశ్మీర్ గ‌వ‌ర్న‌ర్ ఒక ఆదేశాన్నిజారీ చేస్తూ , దాని ద్వారా ఆ రాష్ట్ర ప్ర‌భుత్వ ,శాన‌స విధుల‌ను తాను స్వీక‌రిస్తున్న‌ట్టు ప్ర‌క‌టించారు. తొలుత సుప్త చేత‌నావ‌స్థ‌లో ఉంచిన రాష్ట్ర శాస‌న‌స‌భ‌ను 21-11-2018న గ‌వ‌ర్న‌ర్ ర‌ద్దు చేశారు. గ‌వ‌ర్న‌ర్ 20.06.2018న జారీ చేసిన ఆదేశం గ‌డువు 19.12.2018న ఆరు నెల‌ల గ‌డువు ముగియ‌డంతో పూర్తి అయింది. జ‌మ్ము కాశ్మీర్ రాజ్యాంగంలోని సెక్ష‌న్ 92 ప్ర‌కారం, ఆరు నెల‌ల త‌ర్వాత ఆ ఆదేశాన్ని తిరిగిపొడిగించ‌డానికి ఎలాంటి ప్రొవిజ‌న్ లేదు. అందువ‌ల్ల ఆ రాష్ట్రంలో నెల‌కొన్న ప‌రిస్థితుల‌ను దృష్టిలో ఉంచుకుని ఆ రాష్ట్ర గ‌వ‌ర్న‌ర్ సిఫార్సు మేర‌కు ,భార‌త రాజ్యాంగంలోని ఆర్టిక‌ల్ 356 కింద రాష్ట్ర‌ప‌తి ఆదేశాలు జారీ చేశారు. ఆ త‌ర్వాత రాష్ట్ర‌ప‌తి ఆదేశాల‌ను ఆమోదిస్తూ లోక్‌స‌భ 28-12-2018న‌, 03-01-2019న రాజ్య‌స‌భ ఆమోదం తెలిపింది. ప్ర‌స్తుతం ఆ రాష్ట్రంలో రాష్ట్ర‌ప‌తి పాల‌న గ‌డువు 2019 జూలై 2 వ తేదీతో ముగియ‌నుంది. మ‌రోవైపు జ‌మ్ము కాశ్మీర్ గ‌వ‌ర్న‌ర్ 2019 జూలై 3 నుంచి ఆ రాష్ట్రంలో మ‌రో ఆరు నెల‌ల పాటు రాష్ట్ర‌ప‌తి పాల‌న పొడిగించ వ‌చ్చ‌ని సిఫార్సు చేశారు.
ఈ రోజు మధ్యాహ్నం గుజరాత్ లోని వరద ప్రభావిత ప్రాంతాలను విమానంలో నుండి పరిశీలించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ తో గుజరాత్ ముఖ్యమంత్రి శ్రీ విజయ్ రూపాణీ ఈ రోజు ఉదయం పార్లమెంట్ హౌస్ లో సమావేశమయ్యారు. రాష్ట్రంలోని కొన్ని ప్రాంతాలలో ఎడతెగని వర్షాలు, వరదల కారణంగా తలెత్తిన పరిస్థితిని గురించి ఆయన ప్రధాన మంత్రి కి వివరించారు. దానితో ఈ మధ్యాహ్నం ఉత్తర గుజరాత్ లోని వరద ప్రభావిత ప్రాంతాలలో వైమానిక సర్వేక్షణ ను చేపట్టాలని ప్రధాన మంత్రి నిర్ణయించారు; నూతన రాష్ట్రపతి ప్రమాణస్వీకారోత్సవం ముగిసిన తరువాత ప్రధాన మంత్రి గుజరాత్ కు బయలుదేరివేళ్లనున్నారు.
ఒడిశా లోని అంగుల్ జిల్లా లో బస్సు ప్రమాద ఘటన లో ప్రాణ నష్టం వాటిల్లడం పట్ల వేదనను వ్యక్తం చేసిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఒడిశా లోని అంగుల్ జిల్లా లో బస్సు ప్రమాద ఘటన లో ప్రాణ నష్టం వాటిల్లడం పట్ల వేదనను వ్యక్తం చేశారు. “ఒడిశా లోని అంగుల్ జిల్లా లో జరిగిన బస్సు ప్రమాద ఘటన హృద‌య‌ విదారకమైంది. ఈ ఘటనలో కుటుంబ సభ్యులను కోల్పోయిన వారు మరియు గాయపడిన వారి కుటుంబాల దు:ఖంలో నేను పాలుపంచుకొంటున్నాను. క్షతగాత్రులు త్వరగా కోలుకోవాలని ప్రార్థిస్తున్నాను” అని ప్రధాన మంత్రి తమ సందేశంలో పేర్కొన్నారు.
ఛత్తీస్ గఢ్ లో సిఆర్ పిఎఫ్ సిబ్బందిపై జరిగిన దాడి శోచనీయమన్న ప్రధాన మంత్రి

ప్రధాన మంత్రి శ్రీ నరేంద్ర మోదీ ఛత్తీస్ గఢ్ లో సిఆర్ పిఎఫ్ సిబ్బందిపైన జరిగిన దాడి పిరికిపంద చేష్టే కాక శోచనీయమైన ఘటన కూడా అని అన్నారు. సిఆర్ పిఎఫ్ సిబ్బంది పరాక్రమాన్ని ప్రధాన మంత్రి ప్రశంసించారు. మృత వీరుల త్యాగం వృథా పోదని ఆయన చెప్పారు. “ఛత్తీస్ గఢ్ లో సిఆర్ పిఎఫ్ సిబ్బందిపైన జరిగిన దాడి పిరికిపంద చేష్ట. అంతే కాదు, విచారకరమైనటువంటి ఘటన. మేం పరిస్థితిని నిశితంగా పర్యవేక్షిస్తున్నాం. సిఆర్ పిఎఫ్ సిబ్బంది ప్రదర్శించిన పరాక్రమం మనకు ఎంతో గర్వకారణం. మృత వీరుల త్యాగం వ్యర్థం కాదు. వారి కుటుంబాలకు నా సంతాపం వ్యక్తం చేస్తున్నాను. ఛత్తీస్ గఢ్ లో ఈ రోజు జరిగిన దాడిలో గాయపడిన వారు వీలైనంత త్వరగా కోలుకోవాలని ఆ ఈశ్వరుడిని ప్రార్థిస్తున్నాను” అని ప్రధాన మంత్రి తన సందేశంలో పేర్కొన్నారు.
శ్రీ పీయూష్ గోయల్ నివాసం లో జరిగిన గణేశ్ చతుర్థి వేడుక లో పాలుపంచుకొన్నప్రధాన మంత్రి

కేంద్ర మంత్రి శ్రీ పీయూష్ గోయల్ యొక్క నివాసం లో ఈ రోజు న జరిగిన గణేశ్ చతుర్థి వేడుకల లో ప్రధాన మంత్రి శ్రీ నరేంద్ర మోదీ పాలుపంచుకొన్నారు. ప్రధాన మంత్రి ఒక ట్వీట్ లో – ‘‘మంగళప్రదం అయినటువంటి గణేశ్ చతుర్థి నాడు నా సహచరుడు శ్రీ @PiyushGoyal గారి నివాసం లో జరిగిన కార్యక్రమాని కి హాజరయ్యాను. భగవాన్ శ్రీ గణేశుని కృప మనకు ఎల్లప్పుడూ ప్రాప్తించు గాక.’’ అని పేర్కొన్నారు.
స్వచ్ఛ శక్తి 2019 : స్వచ్ఛ భారత్ లో గ్రామీణ మహిళా చాంపియన్లు

ప్రధానమంత్రి శ్రీ నరేంద్రమోదీ 2019 ఫిబ్రవరి 12వ తేదీన హర్యానాలోని కురుక్షేత్రను సందర్శిస్తున్నారు. మహిళా సర్పంచుల జాతీయ సదస్సు స్వచ్ఛశక్తి 2019లో ఆయన పాల్గొని స్వచ్ఛశక్తి 2019 అవార్డులు బహూకరిస్తారు. ప్రధానమంత్రి స్వచ్ఛ సుందర్ శౌచాలయం పేరిట ఒక ప్రదర్శనను కూడా ప్రారంభించి బహిరంగ సభలో ప్రసంగిస్తారు. హర్యానాలో పలు అభివృద్ధి ప్రాజెక్టులను ప్రధానమంత్రి ప్రారంభించి శంకుస్థాపనలు చేస్తారు. స్వచ్ఛ భారత్ ఉద్యమంలో మహిళలు ప్రదర్శించిన నాయకత్వ బాధ్యతలు వెలుగులోకి తేవడం కోసం జరుగుతున్న జాతీయ కార్యక్రమం స్వచ్ఛశక్తి 2019. దేశంలోని అన్ని ప్రాంతాలకు చెందిన మహిళా సర్పంచులు, పంచులు ఈ కార్యక్రమంలో పాల్గొంటారు. మహిళా సాధికారతకు చేపట్టిన స్వచ్ఛ శక్తి కార్యక్రమంలో ఈ ఏడాది 15 వేల మంది మహిళలు పాల్గొంటారని అంచనా. హర్యానా ప్రభుత్వ సహకారంతో మంచినీటి మంత్రిత్వ శాఖ స్వచ్ఛ శక్తి 2019ని నిర్వహిస్తోంది. స్వచ్ఛభారత్ కార్యక్రమంలో గ్రామీణ స్థాయిలో అత్యుత్తమ ప్రమాణాల గురించి ఇందులో పరస్పరం పంచుకుంటారు. స్వచ్ఛభారత్ తో పాటుగా స్వచ్ఛ సుందర్ శౌచాలయ్ (పరిశుభ్రమైన,స్వచ్ఛ మరుగుదొడ్డి) సాధించిన విజయాలు తెలియచేసేందుకు ఏర్పాటు చేసిన కార్యక్రమం ఇది. ప్రపంచ ప్రచారోద్యమంలో ఈ తరహా కార్యక్రమం నిర్వహించడం ఇదే ప్రథమం. నేపథ్యం ప్రధానమంత్రి శ్రీ నరేంద్రమోదీ గుజరాత్ లోని గాంధీనగర్ లో స్వచ్ఛశక్తి కార్యక్రమం 2017 సంవత్సరంలో తొలిసారిగా నిర్వహించారు.అంతర్జాతీయ మహిళా దినోత్సవం రోజున స్వచ్ఛ శక్తి 2017 పేరిట జరిగిన ఆ సమావేశంలో 6వేల మంది మహిళా సర్పంచులు పాల్గొన్నారు. వారిని ప్రధానమంత్రి సత్కరించారు. స్వచ్ఛశక్తి-2018 పేరిట రెండో స్వచ్ఛశక్తి కార్యక్రమాన్ని ఉత్తరప్రదేశ్ లోని లక్నోలో నిర్వహించారు. 8 వేల మంది మహిళా సర్పంచులు, 3 వేల మంది స్వచ్ఛగ్రాహీలు, స్వచ్ఛభారత్ కార్యక్రమానికి అపారసేవలందించిన భిన్న రంగాలకు చెందిన మహిళా చాంపియన్లు పాల్గొన్నారు. ఇప్పుడు స్వచ్ఛశక్తి మూడో సదస్సును కురుక్షేత్రలో నిర్వహిస్తున్నారు. స్వచ్ఛభారత ఉద్యమాన్ని ముందుకు నడిపించడంలో గ్రామీణ స్థాయిలో మహిళలు, గ్రామీణ మహిళా చాంపియన్లు పరివర్తన శక్తులుగా ఏ విధంగా వ్యవహరించారనేందుకు ఇది చక్కని ఉదాహరణ. 2019 అక్టోబర్ రెండో తేదీ నాటికి భారతదేశాన్ని బహిరంగ మలమూత్ర విసర్జన రహిత దేశంగా మార్చడం లక్ష్యంగా ప్రధానంత్రి శ్రీ నరేంద్రమోదీ 2014 అక్టోబర్ రెండో తేదీన ప్రారంభించిన స్వచ్ఛ భారత్ కార్యక్రమం నిర్వహణలో జరుగుతున్న కార్యకలాపాల్లో ఈ సదస్సు కూడా ఒకటి.
రాజ్య సభ నుంచి రిటైర్ అవుతున్న సభ్యుల కు వీడ్కోలు పలికిన ప్రధాన మంత్రి

రాజ్య సభ లో రిటైర్ అవుతున్న సభ్యులంతా అందించినటువంటి తోడ్పాటుల కు గాను వారిని ప్రధాన మంత్రి శ్రీ నరేంద్ర మోదీ ఈ రోజు న ప్రశంసిస్తూ, వారు రాబోయే కాలం లో బాగుండాలి అనే ఆకాంక్ష ను వ్య్తం చేశారు. రిటైర్ అవుతున్న సభ్యుల అనుభవం యొక్క విలువ ను గురించి ప్రధాన మంత్రి ప్రస్తావిస్తూ, వారి నిష్క్రమణ తో సభ లో మిగిలిన సభ్యుల బాధ్యత అధికం అవుతుంది, మరి వారు బయట కు వెళుతున్న సభ్యులు చేసిన కృషి ని ముందుకు తీసుకు పోవలసి ఉంటుంది అని ప్రధాన మంత్రి అన్నారు. సభ దేశం లోని అన్ని ప్రాంతాల భావోద్వేగాల ను, ఉత్సాహాన్ని, వ్యథ ను, ఆనందాన్ని వ్యక్తం చేస్తుంది అని ప్రధాన మంత్రి అన్నారు. ఒక సభ్యుడు లేదా ఒక సభ్యురాలు గా మనం సభ కు ఎంతో తోడ్పాటు ను అందిస్తాం, అయితే సభ కూడా మనకు ఎంతో ఇస్తుంది అనేది కూడా యదార్థమే ఎలాగంటే సభ ప్రతి రోజూ భారతదేశం లోని విభిన్న స్వరూపాలతో కూడిన సమాజం తాలూకు వర్తమాన వ్యవస్థల ను అర్థ: చేసుకొనే అవకాశాన్ని కల్పిస్తుంది అని శ్రీ నరేంద్ర మోదీ అన్నారు. కొంత మంది సభ్యులు సభ ను వీడి వెళుతున్నప్పటి కీ వారు వారి యొక్క ఘనమైన అనుభవాన్ని దేశం లో అన్ని మూలల కు తీసుకు పోతారు అని ప్రధాన మంత్రి అన్నారు. సభ్యులు వారి జ్ఞాపకాల ను భావి తరాల వారికి ఉపయోగకరమైనటువంటి పరిశీలనాంశం గా అక్షరబద్ధం చేయాలి అని కూడా ప్రధాన మంత్రి సూచించారు. సభ్యులు దేశాని కి దిశ ను ఇచ్చి దానిని ప్రభావితం చేస్తారని, వారి స్మృతుల ను ఒక సంస్థాగతమైన పద్ధతి లో దేశం అభివృద్ధి కోసం వినియోగించుకోవచ్చని ఆయన అన్నారు. ‘ఆజాదీ కా అమృత్ మహోత్సవ్’ ను జరుపుకోవడం లో ప్రజల కు ప్రేరణ ను కలిగించండి అంటూ రిటైర్ అవుతున్న సభ్యుల ను ప్రధాన మంత్రి అభ్యర్థించారు.
ప్ర‌ధాన మంత్రి మేఘాలయ ప్రజలకు రాష్ట్ర అవతరణ దిన శుభాకాంక్షలు తెలిపార

ప్ర‌ధాన మంత్రి శ్రీ న‌రేంద్ర మోదీ మేఘాలయ ప్రజలకు వారి రాష్ట్ర అవతరణ దినం సందర్భంగా శుభాకాంక్షలు తెలిపారు. “మేఘాలయ ప్రజలకు రాష్ట్ర అవతరణ దిన శుభాభినందనలు. రాష్ట్రం అభివృద్ధి పథంలో సాగాలని కోరుకొంటూ నేను నా శుభకామనలను వ్యక్తం చేస్తున్నాను అని ప్రధాన మంత్రి తన సందేశంలో పేర్కొన్నారు.
స్మృతి చిహ్నాల వేలం లో పాలుపంచుకోవలసింది గా పౌరుల కు పిలుపునిచ్చిన ప్ర‌ధాన మంత్రి

బహుమతులు, స్మృతి చిహ్నాల వేలంపాట లో పాలుపంచుకోవలసింది గా పౌరుల కు ప్రధాన మంత్రి శ్రీ నరేంద్ర మోదీ పిలుపునిచ్చారు. వాటిని అమ్మగా వ చ్చిన సొమ్ము ను నమామి గంగే కార్యక్రమాని కి ఇవ్వడం జరుగుతుంది అని ఆయన అన్నారు. ‘‘కాల క్రమం లో నేను అందుకొన్న అనేక బహుమానాల ను, స్మృతి చిహ్నాల ను వేలం వేయడం జరుగుతున్నది. వాటి లో మన ఒలింపిక్స్ కథానాయకులు ఇచ్చిన ప్రత్యేకమైన స్మృతి చిహ్నాలు కూడా ఉన్నాయి. వేలం లో పాలు పంచుకోండి. ఆ వస్తువుల ను అమ్మగా వచ్చిన సొమ్ము ను నమామి గంగే కార్యక్రమానికి ఇవ్వడం జరుగుతుంది.’’ అని ప్రధాన మంత్రి ఒక ట్వీట్ లో పేర్కొన్నారు.
ఇండియా సింగ‌పూర్‌ల మ‌ధ్య స‌మ‌గ్ర ఆర్థిక స‌హ‌కార ఒప్పందం (సిఇసిఎ) స‌వ‌ర‌ణ‌కు రెండ‌వ ప్రొటోకాల్‌కు కేబినెట్ అనుమ‌తి

ప్ర‌ధాన‌మంత్రి శ్రీ న‌రేంద్ర‌మోదీ అద్య‌క్ష‌త‌న స‌మావేశ‌మైన కేంద్ర కేబినెట్, ఇండియా-సింగ‌పూర్ మ‌ధ్య స‌మ‌గ్ర ఆర్థిక స‌హ‌కార ఒప్పందం(సిఇసిఎ) స‌వ‌ర‌ణ‌కు వీలు క‌ల్పించే రెండో ప్రొటోకాల్‌కు వెనుక‌టి తేదినుంచి అమ‌లులోకి వ‌చ్చే విధంగా ఆమోదం తెలిపింది. సి.ఇ.సి.ఎ పై 2018 ఆగ‌స్టు 24న సంత‌కాలు జ‌రిగాయి. ప్ర‌యోజ‌నాలుః రెండో ప్రొటోకాల్‌పై సంత‌కాలు, ద్వైపాక్షిక వాణిజ్యాన్ని పెంపొందింప చేయ‌డంతోపాటు, ఇండియా-సింగ‌పూర్‌ల మ‌ధ్య ఆర్థిక స‌హ‌కారాన్ని మ‌రింత బ‌లోపేతం చేయ‌డానికి దోహ‌ద‌ప‌డుతుంది.సిఇసిఎ ను ఇది మ‌రింత ఉప‌యోగ‌క‌రంగా తీర్చిదిద్దుతుంది.
ఈశాన్య ప్రాంతం సర్వతోముఖ అభివృద్ధి కోసం చేపట్టిన పరివర్తనాత్మకమైనకార్యక్రమాలు – ‘పూర్వోత్తర్ సంక్షేమం లో 8 సంవత్సరాలు’ ను శేర్ చేసిన ప్రధాన మంత్రి

గడచిన 8 సంవత్సరాల లో ఈశాన్య ప్రాంతం సర్వోతోముఖ అభివృద్ధి కి గాను చేపట్టినటువంటి పరివర్తనాత్మకమైన కార్యక్రమాల ను గురించి ప్రధాన మంత్రి శ్రీ నరేంద్ర మోదీ తన వెబ్ సైట్ నుంచి, నమో ఏప్ (Namo App ) నుంచి మరియు మైగవ్ (MyGov) నుంచి వ్యాసాల ను మరియు ట్వీట్ ల మాలిక ను శేర్ చేశారు. ప్రధాన మంత్రి ఒక ట్వీట్ లో – ‘‘గత 8 సంవత్సరాల కాలం లో ఈశాన్య ప్రాంతం లో మునుపు ఎరుగనటువంటి అభివృద్ధి చోటు చేసుకొంది. మౌలిక సదుపాయాల ను కల్పించడం పైన, మెరుగైన ఆరోగ్య సంరక్షణ, విద్య మరియు ఆ ప్రాంతం లోని వివిధ రాష్ట్రాల ఘనమైన సంస్కృతుల కు లోకప్రియత్వం లభించేటట్టు చూడడం వంటి అంశాల పైన శ్రద్ధ వహించడమైంది. #8YearsOfPurvottarKalyan” ‘‘ఈశాన్య ప్రాంతం యొక్క సర్వతోముఖ అభివృద్ధి కోసం ఉద్దేశించినటువంటి పరివర్తనాత్మకమైన కార్యక్రమాలు. ‘‘#8YearsOfPurvottarKalyan” అని పేర్కొన్నారు. DS
భార‌త‌దేశం మ‌రియు ర‌ష్యా లు సంయుక్తంగా త‌పాలా బిళ్ళల‌ను జారీ చేసేందుకు ఆమోదం తెలిపిన మంత్రివ‌ర్గం

త‌పాలా బిళ్ళ‌లను సంయుక్తంగా జారీ చేసేందుకు సంబంధించి భార‌త‌దేశానికి చెందిన త‌పాలా విభాగానికి మరియు ర‌ష్యా పోస్ట్ (రష్యా ఫెడరేశన్ యొక్క జాయింట్ స్టాక్ కంపెనీ అయినటువంటి ‘‘మర్కా’’) కు మ‌ధ్య సంత‌కాలైన ఒప్ప‌ందం వివరాలను ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న జరిగిన కేంద్ర మంత్రివ‌ర్గ సమావేశం దృష్టి కి తీసుకురావ‌డ‌మైంది. ఈ ఒప్పందం త‌పాలా సంబంధిత స‌హ‌కారాన్ని నెల‌కొల్పుకోవ‌డానికి మ‌రియు తపాలా బిళ్లల జారీ రంగంలో ఇరు పక్షాలకు లాభ‌దాయ‌కంగా ఉండే విధంగా కార్య‌క‌లాపాల నిర్వ‌హ‌ణ‌పరంగా ప్రావీణ్యాన్ని సంపాదించే దిశ‌గా కృషి చేయ‌డానికి గాను ఉద్దేశించింది. భార‌త‌దేశం మ‌రియు ర‌ష్యా ల మ‌ధ్య నెల‌కొన్న ద్వైపాక్షిక సంబంధాలు ప‌ర‌స్ప‌ర ప్ర‌యోజ‌నాల‌తో ముడిప‌డ్డ అంశాల‌పై స్థూల‌మైన అవ‌గాహ‌నతో కూడుకున్న‌ సంబంధాలు. ద్వైపాక్షిక సంబంధం తాలూకు దాదాపు అన్ని రంగాల‌లోను భార‌త‌దేశం మ‌రియు ర‌ష్యా ల మ‌ధ్య స‌హ‌కారం ప్రస్తుతం ఇదివరకటితో పోలిస్తే అధిక స్థాయిలకు చేరుకొంది.
బాంగ్లాదేశ్ లో అభివృద్ధి ప‌థ‌కాల యొక్క ఇ-ఫ‌ల‌కాల ను వీడియో కాన్ఫ‌రెన్స్ మాధ్య‌మం ద్వారా ఆవిష్క‌రించిన ప్ర‌ధాన మంత్రి శ్రీ మోదీ మ‌రియు బాంగ్లాదేశ్ ప్ర‌ధాని శేఖ్ హ‌సీనా

బాంగ్లాదేశ్ లో అభివృద్ధి ప‌థ‌కాల కు సంబంధించిన ఇ-ఫ‌ల‌కాల‌ ను ప్ర‌ధాన మంత్రి శ్రీ న‌రేంద్ర మోదీ మరియు బాంగ్లాదేశ్ ప్ర‌ధాని శేఖ్ హ‌సీనా లు ఈ రోజు న వీడియో కాన్ఫ‌రెన్స్ మాధ్య‌మం ద్వారా సంయుక్తం గా ఆవిష్క‌రించారు. బాంగ్లాదేశ్ కు బ‌స్సులు, ఇంకా ట్ర‌క్కుల సరఫరా, 36 క‌మ్యూనిటీ క్లినిక్ ల మరియు 11 నీటి శుద్ధి ప్లాంటు ల ప్రారంభం తో పాటు నేశ‌న‌ల్ నాలెడ్జ్ నెట్ వ‌ర్క్ యొక్క విస్త‌ర‌ణ కు సంబంధించిన ఇ-ఫ‌ల‌కాల ను నేత‌ లు ఇరువురూ ఆవిష్క‌రించారు. ఈ సంద‌ర్భం గా ప్ర‌ధాన మంత్రి ప్ర‌సంగిస్తూ, బాంగ్లాదేశ్ ప్ర‌ధాని శేఖ్ హ‌సీనా తో పాటు తాను పాలుపంచుకొన్న ఆరో వీడియో కాన్ఫ‌రెన్స్ లలో ఇది ఆరో వీడియో కాన్ఫ‌రెన్స్ అని తెలియజేశారు. ప్ర‌ధాని శేఖ్ హ‌సీనా యొక్క దార్శ‌నిక‌త భార‌త‌దేశాని కి, బాంగ్లాదేశ్ కు మ‌ధ్య దృఢ‌మైన‌టువంటి సంధానాని కి అతిపెద్ద ప్రేర‌ణ గా ఉన్నద‌ని ఆయ‌న చెప్పారు. నేటి ఫ‌ల‌కాల ఆవిష్క‌ర‌ణ‌ లు ఒక్క ర‌వాణా సంధానాని కి ఊతం ఇవ్వడం మాత్ర‌మే కాకుండా జ్ఞాన రంగం లో సంధానాన్ని కూడా ఏర్ప‌రుస్తాయ‌ని ఆయ‌న చెప్పారు. నేశ‌న‌ల్ నాలెడ్జ్ నెట్ వ‌ర్క్ బాంగ్లాదేశ్ లోని పండితులను ఇంకా ప‌రిశోధ‌న సంస్థ‌ లను భార‌త‌దేశంతోను, ప్ర‌పంచం తోను జోడిస్తుంద‌ని ఆయ‌న తెలిపారు. బ‌స్సులు మ‌రియు ట్ర‌క్కులు త‌క్కువ ఖ‌ర్చు తో కూడిన సార్వ‌జ‌నిక ర‌వాణా దిశ గా సాగుతున్న ప్ర‌య‌త్నాల కు తోడ్పాటును ఇస్తాయని, నీటి శుద్ధి ప్లాంటు లు స్వ‌చ్ఛ‌మైన జ‌లాన్ని స‌ర‌ఫ‌రా చేసేందుకు స‌హాయ‌కారి గా ఉంటాయ‌ని, మ‌రి అలాగే క‌మ్యూనిటీ క్లినిక్ లు బాంగ్లాదేశ్ లో సుమారు 2 ల‌క్ష‌ల మంది కి ల‌బ్ధి ని చేకూర్చుతాయ‌ని ఆయ‌న వివ‌రించారు. ప్ర‌జ‌ల జీవన నాణ్య‌త ను మెరుగు ప‌ర‌చ‌డం లో భార‌త్-బాంగ్లాదేశ్ సంబంధాలు ఒక ప్ర‌ధానమైన పాత్ర ను పోషిస్తున్న‌ట్టు ఈ ప‌థ‌కాలు చాటిచెప్తాయ‌ని ఆయ‌న అన్నారు. బాంగ్లాదేశ్ కై ప్ర‌ధాని శేఖ్ హ‌సీనా నిర్దేశించిన‌టు వంటి గొప్ప అభివృద్ధి ల‌క్ష్యాల‌ ను ప్ర‌ధాన మంత్రి శ్రీ మోదీ ప్ర‌శంసిస్తూ, భార‌త‌దేశం ఆ ల‌క్ష్యాల సాధ‌న కు మ‌ద్ధ‌తిస్తుంద‌ని పున‌రుద్ఘాటించారు. భార‌త‌దేశం మ‌రియు బాంగ్లాదేశ్ ల మ‌ధ్య ద్వైపాక్షిక సంబంధాలు మ‌రింత గా పెంపొందుతూనే ఉండగలవన్న విశ్వాసాన్ని ఆయ‌న వ్య‌క్తం చేశారు.